Liste over Pittsburgh Steelers-sesonger

Pittsburgh Steelers konkurrerer i National Football League (NFL) i divisjonen AFC North i American Football Conference (AFC). Steelers, som ble stiftet i 1933, er det eldste laget i AFC; syv lag i National Football Conference (NFC) har spilt i NFL lengre. Laget var ikke videre kompetitivt i begynnelsen, med kun åtte vinnende sesonger i løpet av lagets 39 første. Siden sammenslåingen av AFL og NFL i 1970 har Steelers derimot nådd åtte Super Bowls og er ett av kun to lag, sammen med New England Patriots, til å ha vunnet seks Super Bowls. De seks titlene er fjerde mest i ligaen totalt (inkludert ligatitler før Super Bowl), bak kun Green Bay Packers (13 titler), Chicago Bears (9) og New York Giants (8). Laget har nådd AFC Championship Game 16 ganger, like mange som Patriots (16) og én bak 49ers (17) for flest turer til en Conference Championship-kamp. I tillegg har de spilt nest flest conference championship-kamper på hjemmebane, og er delt for nummer to med Dallas Cowboys og Denver Broncos for flest turer til Super Bowl; per 2021 holder Patriots rekorden med 11.

Fra 1974 til 1979 ble laget det første i NFL til å vinne fire Super Bowl-titler i løpet av seks sesonger, som ingen andre lag har oppnådd. I 2005 var laget det første i NFL som nådde conference championship-kampen som sjette seed siden sluttspillet ble utvidet til 12 lag i ; det samme laget ble også det første med sjette seed til å vinne Super Bowl. Steelers er 6–2 i Super Bowls, med seier i Super Bowl IX, Super Bowl X, Super Bowl XIII, Super Bowl XIV, Super Bowl XL og Super Bowl XLIII og tap i Super Bowl XXX og Super Bowl XLV.

Per 2021-sesongen er Steelers nummer tre i turer til sluttspillet med 33, som er mest blant lag i AFC, og mest siden sammenslåingen av AFL og NFL i 1970. Cowboys (34) og Packers (35) er de eneste lagene som har nådd sluttspillet oftere. De er også de eneste to lagene som har slått Steelers i et Super Bowl.

Noter:
Kolonnen for plassering, seier, tap, uavgjort og pst viser kun resultater i seriespill. Resultat i sluttspill vises kun i Sluttspill-kolonnen. Kombinert resultat vises i bunnen av tabellen.
 Delte plasseringen med minst et annet lag
 I utregning av seierprosent teller uavgjort som ½ seier og ½ tap
 Playoff Bowl (også kjent som Bert Bell Benefit Bowl) ses på som en uoffisiell vennskapskamp for tredjeplass
 Rangert etter conference istedenfor plassering i divisjon (sesong forkortet av spillerstreik)

Referanser

Pittsburgh Steelers
 
Sesonger